钦定古今图书集成/明伦汇编/闺媛典/第047卷 > 张慥妻冯妙真
## 钦定古今图书集成/明伦汇编/闺媛典/第047卷 > 张慥妻冯妙真

按《金史列女传》：“冯妙真，刑部尚书延登之女也。生十
有八年，适进士张慥。兴定五年，慥为洛川主簿。元兵
破葭州、绥德，遂入鄜延鄜人震恐，具守备，守臣以西
路输刍粟不时至，檄慥诣平凉督之。时延登为平凉
行省员外郎，慥欲偕妙真以往，妙真辞曰：‘舅姑老矣，
虽有叔姒，妾能安乎？子行，妾留奉养’。”十一月，洛川破，
妙真从舅姑匿窟室，兵索得之。妙真泣与舅姑诀曰：
“妇生不辰，不得终执箕帚，义不从。”寻即携三子赴井
死，县人从而死者数十人。明年春慥，发井得尸，殡于
县之东郭外，死时年二十四。